Mõned vastused:    Anonüümne kl 14:11    Ma olen oma naist kaks korda  sünnitama viinud. Mõlemal korral võtsime isikliku ämmaemanda, et vältida võimalikke ebameeldivaid kogemusi. Mõlemal korral olime Keskhaiglas ja kogemused on väga positiivsed. Kuid - me tegime ise kõik selleks, et need oleks positiivsed. Kõikvõimalikud "epiduraali..." teemad olid enne sünnitust läbi arutatud. Sünnitajate vastuvõtuosakond ei hiilanud küll millegi erilisega, kuid mäletan, et suhtumine oli hooliv ja toetav.    Anonüümne 14:37    Ma võin eksida, aga eeldan, et kiirabi on  esimene osakond kogu meditsiinisüsteemis, kus olukord peab olema kontrolli all. Hügieenifaktor, teisisõnu. Jah, 100% ei saa olukord kunagi kontrolli all olla kuid kiirabis peab kontroll olema kõige lähemal 100-le protsendile. Kujutlegem hetkeks ette vastupidist, et kiirabitöötaja laiutab käsi ütleb: "teate, mina küll ei tea mida tegema peab, et teie elu päästa...." Isegi kui juhtub, et ei tea, siis kindlasti ei taha ükski patsient sellest midagi teada. Inimestel on vaja raskel hetkel usku - teadmist, et on  keegi, kellel on olukord kontrolli all.    Mulle jäi arusaamatuks kohtusse andmise teema. Et kui kiirabis arst ütleb patsiendile "ärge muretsege, me päästame teie elu" ning kui patsient siiski sureb... Mille eest siis tuleb kiirabi kohtusse kaevata? Lepingu täitmatajätmise eest? Kelmuse eest?    Ma ei rääkinud ju sellest, et arstid peaksid olukorda alahindama. Ma rääkisin sellest, et patsient, kes oma elu pärast kardab, vajab tuge ja lootust.    Küsid, kumba ma eelistan, kas  hoolivat suhtumist või ellujäämist.    Küsin vastu - aga miks ma pean valima ühe kahest?    Esitan retoorilise küsimuse: Oletame et Sa abiellud. Tseremooniajuht ilmselgelt suhtub tõrjuvalt, tegeleb kõrvaliste asjadega, esitab asjasse mittepuutuvaid küsimusi. Sa oled maruvihane ja teed talle märkuse. Mis tunne on, kui selle peale tõdetakse "mida te vingute, abielu on ju seaduslik" Või restoranis: "mida te vingute, kõhu saite ju täis"    Tikker    Jah, ma olen kindel, et kui  olukord oleks olnud kriitiline, siis oleks tegutsetud kiiremini. Kuid ma kirjutasin - kiiruses ei olnud probleem, vaid hoiakutes. Teenus toimis (kõht täis, abielu registreeritud) aga teenindamine jättis mõru maitse suhu.    Anonüümne 19:19    Mulle isiklikult House meeldib. Ta on erakordselt andekas. Aga täielik mölakas. Kui ta ei oleks nii andekas ega päästaks elusid siis, kui teised enam ei tea, mida teha, saaks ta sekundiga kinga. Mulle isiklikult meeldiks olla House'i patsient, ma  kannataks tema hoolimatu aususe ja otsekohesuse välja. Paljud ei kannataks. Ega peagi kannatama, sest pange tähele - dr House on erand. Tema kolleegid on erakordselt hoolivad ja empaatilised.    Lõpetuseks - kindlasti ei olnud see registratuuri töötajate ja -õdede süü. Hoiakud ja kultuur lähtuvad juhtidest. Protsessid, reeglid ja töökorraldus kehtestatakse juhtide poolt. See on haigla juhtkonna tegemata töö, et kogemus sai vilets.